pythainlp/thai-wiki-dataset-v3 huggingface dataset:
พระเจ้าชัยวรมันที่ 5

พระเจ้าชัยวรมันที่ 5 (ព្រះបាទជ័យវរ្ម័នទី៥, Jayavarman V; พระราชสมภพ ค.ศ. 958) หรือพระนามหลังสวรรคตว่า พระบรมวีรโลก เป็นพระมหากษัตริย์แห่งอาณาจักรพระนคร ครองราชย์ระหว่างปี ค.ศ. 968 – 1001 เป็นพระราชโอรส ของพระเจ้าราเชนทรวรมันที่ 2
==พระราชประวัติ==
พระเจ้าชัยวรมันที่ 5 เสด็จขึ้นครองราชสมบัติเมื่อพระชนมายุเพียง 10 ชันษา เนื่องจากทรงขึ้นครองราชย์ในขณะที่ทรงพระเยาว์ทำให้ขุนนางในราชสำนักมีอำนาจมากโดยเฉพาะ พราหมณ์ยัชญวราหะ ซึ่งเป็นพระอาจารย์ของพระองค์ตั้งแต่ทรงพระเยาว์ ครั้นเมื่อพระองค์เจริญชันษาเป็นกษัตริย์หนุ่มแล้วพราหมณ์อาจารย์ก็ยังมีอำนาจเหนือการตัดสินพระทัยต่าง ๆ ของพระองค์มีจารึกว่า “ท่านเป็นผู้ตกลงในกิจกรรมทุกอย่าง ทรงรับคำขอร้องจากพระอาจารย์ของพระองค์และทรงมีพระทัยพร้อมที่จะอำนวยประโยชน์ให้ ”
ในรัชสมัยพระเจ้าชัยวรมันที่ 5 ทรงก่อสร้างต่อเติม ปราสาทพิมานอากาศ ซึ่งเริ่มสร้างตั้งแต่รัชสมัย พระเจ้าราเชนทรวรมันที่ 2 แต่ก็สร้างไม่แล้วเสร็จในรัชสมัยของพระองค์ ปราสาทพิมานอากาศสร้างเสร็จสมบูรณ์ในรัชสมัย พระเจ้าสุริยวรมันที่ 1 นอกจากนั้นพระองค์ยังทรงบูรณะซ่อมแซมปราสาทพนมบาเค็ง เป็นครั้งแรกมีการอัญเชิญพระพุทธรูปขนาดใหญ่ขึ้นไปประดิษฐานบนแท่นหินทรายแทนศิวลึงค์เมื่อ พ.ศ. 2059 ปราสาทพนมบาเค็งเป็นศาสนสถานแห่งแรกของอาณาจักรพระนครเดิมสร้างอุทิศแด่เทพเจ้าในศาสนาพราหมณ์ฮินดูโดยเริ่มสร้างในรัชสมัย พระเจ้ายโศวรมันที่ 1 ทั้งนี้ในรัชสมัยของพระองค์การเข้ามาของพระพุทธศาสนามหายานนำไปสู่การเปลี่ยนแปลงในพระราชอาณาจักร พระองค์ทรงมีพระราชศรัทธาในพระพุทธศาสนาจึงมีการสร้างพระพุทธรูปอุทิศให้กับพระพุทธศาสนา ช่วงนี้มักมีความขัดแย้งระหว่างชาวฮินดูและชาวพุทธ ตามจารึกกล่าวว่า "พระองค์ยังทรงมีพระทัยหนักแน่นในพระพุทธศาสนาแต่พระองค์ก็ไม่ทรงละทิ้งศาสนาฮินดูที่นับถือมาแต่เดิม" ต่อมาพระองค์ทรงสถาปนาราชธานีแห่งใหม่ขึ้นคือเมืองชัยเยนทรนคร (ជ័យឥន្ទ្រនាគគិរី) ให้เป็นศูนย์กลางแทนเมืองศรียโศธรปุระ ช่วงปลายรัชกาลทรงสร้างปราสาทตาแก้วแต่ยังไม่แล้วเสร็จพระองค์ทรงสวรรคตเสียก่อน เมื่อสวรรคตทรงได้รับพระนาม พระบรมวีรโลก
==อ้างอิง==
พระมหากษัตริย์กัมพูชา
ภาษารัสต์

ภาษารัสต์ (Rust) เป็นภาษาโปรแกรมหลายกระบวนทัศน์สำหรับวัตถุประสงค์ทั่วไปที่ถูกออกแบบมาเพื่อประสิทธิภาพและความปลอดภัยของหน่วยความจำ ภาษารัสต์มีวากยสัมพันธ์คล้ายกับภาษาซีพลัสพลัสแต่สามารถรับประกันความปลอดภัยของหน่วยความจำโดยใช้ borrow checker เพื่อตรวจสอบการอ้างอิง ภาษารัสต์สามารถรักษาความปลอดภัยของหน่วยความจำได้โดยที่ไม่จำเป็นต้องใช้ Garbage collection
เริ่มแรกภาษาพัฒนาถูกพัฒนาโดย Graydon Hoare จาก Mozilla Research พร้อมการสนับสนุนจาก Dave Herman, Brendan Eich และคนอื่น ๆ  โดยพัฒนาภาษารัสต์เพื่อใช้งานร่วมกับ Servo ซึ่งเป็นเร็นเดอริงเอนจินที่กำลังพัฒนา ณ ตอนนั้น ต่อมาภาษารัสต์ถูกนำไปใช้งานในเชิงอุตสาหกรรมและไมโครซอฟท์ได้ทดลองนำภาษาไปใช้กับส่วนประกอบซอฟต์แวร์ที่ต้องการความปลอดภัย นอกจากนี้ไมโครซอฟท์ยังทดสอบไลบรารี Rustls ของภาษารัสต์และพบว่าประสิทธิภาพและการใช้หน่วยความจำสามารถเอาชนะ OpenSSL ได้
== ตัวอย่าง ==
=== Hello World ===
 ระบุฟังก์ชัน
fn main {
println!("Hello, World!");
}
== อ้างอิง ==
 
ภาษาโปรแกรมในภาวะพร้อมกัน
ภาษาโปรแกรมที่มีชนิดข้อมูลแบบอพลวัต
ภาษาโปรแกรมหลายกระบวนทัศน์
ภาษาโปรแกรมเชิงกระบวนงาน
ซอฟต์แวร์ข้ามแพลตฟอร์ม
ผลิตภัณฑ์ที่ออกในปี พ.ศ. 2553
ซอฟต์แวร์ใช้สัญญาอนุญาตอะแพชี
วิมานทราย

วิมานทราย เป็นนวนิยายไทยแนวเมโลดราม่า ที่สร้างจากบทประพันธ์ของ จามรี พรรณชมพู มีการสร้างเป็น ละครโทรทัศน์ มาแล้วถึงสองครั้ง คือ ในปี พ.ศ. 2548 ออกอากาศทาง สถานีวิทยุโทรทัศน์กองทัพบกช่อง 5 ส่วนในปี พ.ศ. 2564 ได้มีการนำมาสร้างใหม่อีกครั้ง โดยออกอากาศทาง ช่องวัน
==นักแสดง==
{|class="wikitable" style = "text-align:center"
|-
! ปี  || พ.ศ. 2548 || พ.ศ. 2564
|-
|สถานีออกอากาศ || ช่อง 5 || ช่องวัน
|-
|ผู้จัดสร้าง || colspan = "2" align = "center"| ถกลเกียรติ วีรวรรณนิพนธ์ ผิวเณร
|-
|ผู้ผลิต || เอ็กแซ็กท์ซีเนริโอ || เดอะ วัน เอ็นเตอร์ไพรส์
|-
| บทโทรทัศน์  || รัชนี โกลด์ริคศุภิกา อติกันต์ปัทมาพร เคนผาพงษ์ || ปิยรส สุนทรวิภาตกุศลิน เมฆวิภาตภูธิตา หน่อสวรรค์
|-
| ผู้กำกับการแสดง || ผอูน จันทรศิริ || เมธี เจริญพงศ์
|-
! ตัวละคร !! colspan = "2" align = "center"| นักแสดงหลัก
|-
| ภาณิน นิราภัย (ณิน) || ชาคริต แย้มนาม || เจษฎ์พิพัฒ ติละพรพัฒน์
|-
| อลิศรา ชุณหกร / ครูพัชชา ชุณหกร / อลิศรา นิราภัย (ลิศ)|| น้ำทิพย์ จงรัชตวิบูลย์ || เอสเธอร์ สุปรีย์ลีลา
|-
| สิริรัศมี (ลูกหมี) || พิชญ์นาฏ สาขากร || ณิชชา โชคประจักษ์ชัด
|-
| ลินจง (ลิน) || อชิตะ สิกขมานา || เรวิญานันท์ ทาเกิด
|-
| โภไคย นิราภัย || นิธิชัย ยศอมรสุนทร || โชแปง นุชอินทรา
|-
! ตัวละคร !! colspan = "2" align = "center"| นักแสดงสมทบ
|-
| ภุชงค์ นิราภัย || นิรุตติ์ ศิริจรรยา || ทรงสิทธิ์ รุ่งนพคุณศรี
|-
| นนท์ || ชาญชัย วราวิทยา || อนุภาษ เหลืองสดใส
|-
| บัญชา || || ดิลก ทองวัฒนา
|-
| ศรีนวล || วาสนา สิทธิเวช || ปวีณา ชารีฟสกุล
|-
|นนท์
|
|วงศ์รวี นทีธร
|-
| หมอชาญ || || โฆษวิส ปิยะสกุลแก้ว
|-
| ภิญโญ นิราภัย (โญ)|| พนมกร ตังทัตสวัสดิ์ || ธนาณัติ ภคธง ซิง
|-
! ตัวละคร !! colspan = "3" align = "center"| นักแสดงรับเชิญ
|-
| กิต || || กิตติพงษ์ ปลื้มปรีดาพร
|-
| เจ้าสัวศักดา || || กิตติพงศ์ ทุมวิภาต
|-
| ลุงเพิ่ม || || กล้วย เชิญยิ้ม
|-
| ภิญเญศ นิราภัย (พีท) || ด.ช. ณชวนนท์ เหาตะวานิช || ด.ช. นันทฉัตรชัย กฤษณะประสิทธิ์
|-
| วิชิต || || ต่อตระกูล จันทิมา
|-
| ภาณิน (ตอนเด็ก) || || ด.ช.ปัญกร จันทรศร
|-
| ภิญโญ (ตอนเด็ก) || || ด.ช.ธนพัชญ์ จันทศร
|-
| ประเสริฐ กิจมณี || || นิธิโรจน์ สิมะกำธรณ์
|-
| เทวี || พิมพ์แข กุญชร ณ อยุธยา ||
|}
==เพลงประกอบละคร==
พ.ศ. 2548
เพลง เธอคงไม่รู้ ขับร้องโดย เอ็ม อรรถพล (เพลงเปิดเรื่อง-เพลงปิดเรื่อง)
พ.ศ. 2564
เพลง ใครคิดถึง ขับร้องโดย เบิร์ด ธงไชย (เพลงเปิดเรื่อง-เพลงปิดเรื่อง)
== เรตติ้ง ==
การตอบรับของละครเรื่องนี้ทั้งหมด 12 ตอนที่ได้ออกอากาศไป (เมื่อวันที่ 24 พฤศจิกายน พ.ศ. 2564 - 30 ธันวาคม พ.ศ. 2564) นีลเส็น ได้วัดค่าเฉลี่ยเรตติ้งละครจากคนทั่วประเทศไทย
เรตติ้งที่มีอันดับสูงที่สุดในละครแต่ละตอนจะแสดงด้วย
เรตติ้งอันดับต่ำที่สุดในละครแต่ละตอนจะแสดงด้วย
เรตติ้งเฉลี่ยของละครจะแสดงด้วย
==อ้างอิง==
ละครโทรทัศน์ไทย
รายการโทรทัศน์ที่เริ่มออกอากาศตั้งแต่ พ.ศ. 2548
รายการโทรทัศน์ที่เริ่มออกอากาศตั้งแต่ พ.ศ. 2564
ละครโทรทัศน์ไทยที่ออกอากาศตั้งแต่ พ.ศ. 2564
รายการโทรทัศน์ช่องวัน
วานวาสนา

วานวาสนา เป็นละครโทรทัศน์ไทยแนวพีเรียด-ดราม่า ที่สร้างจากบทประพันธ์โดย ร่มเกศ ซึ่งเป็นหนึ่งในผลงานที่ได้รับการคัดเลือกจากโครงการ ช่องวันอ่านเอา ครั้งที่ 1 ของเว็บไซต์อ่านเอา ผลิตโดย เดอะ วัน เอ็นเตอร์ไพรส์ นำแสดงโดย ปฐมพงศ์ เรือนใจดี , ฐิติภูมิ เตชะอภัยคุณ , สิรีธร ลีห์อร่ามวัฒน์ , ณัชภรณ์ อุ่นสวัสดิ์ , เคลลี่ ธนะพัฒน์, ปานวาด เหมมณี, รามาวดี นาคฉัตรีย์ , วรฤทธิ์ เฟื่องอารมย์ , อภิรดี ภวภูตานนท์ ณ มหาสารคาม , ซูซานน่า เรโนล กำกับการแสดงโดย วรฐ คงคาลัย ออกอากาศวันจันทร์ - วันอังคาร เวลา 20.20 - 22.20 น.
ละครเรื่องนี้ยังเป็นครั้งแรกที่นำไปออกอากาศผ่านช่องทางสตรีมมิ่ง ดิสนีย์+ ฮอตสตาร์ ในเวลา 20.20 น. พร้อมกับการออกอากาศทางโทรทัศน์ในรูปแบบ Sametime Simulcast
== เรื่องย่อ ==
“โชคชะตา การพลัดพราก และความจริงที่ต้องตามหา” เป็นเรื่องราวของ โชค (ปฐมพงศ์ เรือนใจดี) ชายหนุ่มสุดอาภัพ ที่โชคชะตาเล่นตลก ต้องพลัดพรากจากครอบครัวตั้งแต่ยังเล็ก จนกระทั่งวันหนึ่งโชคได้รู้ความจริงเรื่องครอบครัว ทำให้เขาตัดสินใจที่จะออกตามหาชาติกำเนิดที่แท้จริง แต่แล้วโชคชะตา ได้นำพาให้เขาได้มาตกหลุมรัก มล.เพชรวสี (สิรีธร ลีห์อร่ามวัฒน์) หญิงผู้สูงศักดิ์ จิตใจดี โดยที่เขาไม่รู้เลยว่าเธอเป็นคู่หมั้นของ มจ.ภานุมาศ หรือ ชายภาส (ฐิติภูมิ เตชะอภัยคุณ) ราชนิกุลหนุ่มหล่อ อนาคตไกล ทำให้โชคและชายภาสทะเลาะกันจนเกิดเรื่องลุกลามใหญ่โต และหารู้ไม่ว่าแท้จริงแล้วทั้งคู่คือพี่น้องกัน!! เรื่องราวความรัก 3 เส้า 1 หญิง 2 ชาย ที่กลายเป็นศึกสายเลือดในครั้งนี้จะลงเอยอย่างไร และความลับเรื่องชาติกำเนิดที่ถูกเก็บซ่อนไว้จะถูกเปิดเผยหรือไม่?
==นักแสดง==
== เรตติ้ง ==
การตอบรับของละครเรื่องนี้ทั้งหมด 14 ตอนที่ได้ออกอากาศไป (เมื่อวันที่ 13 ธันวาคม พ.ศ. 2564 - วันที่ 25 มกราคม พ.ศ. 2565) นีลเส็น ได้วัดค่าเฉลี่ยเรตติ้งละครจากคนทั่วประเทศไทยอยู่ที่
เรตติ้งที่มีอันดับสูงที่สุดในละครแต่ละตอนจะแสดงด้วย
เรตติ้งอันดับต่ำที่สุดในละครแต่ละตอนจะแสดงด้วย
เรตติ้งเฉลี่ยของละครจะแสดงด้วย
==อ้างอิง==
เดอะ วัน เอ็นเตอร์ไพรส์
ละครโทรทัศน์ไทย
รายการโทรทัศน์ช่องวัน
ละครที่ออกฉายในปี พ.ศ. 2564
รายการโทรทัศน์ที่เริ่มออกอากาศตั้งแต่ พ.ศ. 2564
ละครโทรทัศน์ไทยที่ออกอากาศตั้งแต่ พ.ศ. 2564
เจทีบีซี

บริษัทแพร่สัญญาณจุงอังทงยาง หรือชื่อทางการค้า เจทีบีซี (JTBC, ย่อมาจาก Joongang Tongyang Broadcasting Company; 제이티비씨) เป็นเครือข่ายโทรทัศน์แบบเสียค่ารับชมของเกาหลีใต้ โดยมีบริษัทจุงอังโฮลดิงส์ จำกัด เป็นผู้ถือหุ้นรายใหญ่ร้อยละ 25% ก่อตั้งขึ้นเมื่อวันที่ 21 มีนาคม ค.ศ. 2011 นำเสนอความบันเทิงทั่วไป ซีรีส์โทรทัศน์ รายการวาไรตี และรายการข่าว
เจทีบีซี เป็นหนึ่งในสี่เครือข่ายเคเบิลทีวีของเกาหลีใต้ ควบคู่ไปกับแชนแนลเอของทงอาอิลโพ, ทีวีโชซ็อนของโชซ็อนอิลโพ และเอ็มบีเอ็นของเมอิลกย็องเช ใน ค.ศ. 2019 เจทีบีซีได้รับรางวัลโทรทัศน์เอเชีย สาขาเครือข่ายเคเบิลและดาวเทียมแห่งปี
==โปรแกรม==
รายการข่าว รวมถึง เจทีบีซีนิวส์รูม, Political Desk และเจทีบีซีนิวส์มอนิง&
ละครของเจทีบีซีครอง 9 อันดับจาก 50 รวมถึง รักร้อน ซ่อนเสน่หา เป็นละครที่ทำเรตติงสูงที่สุดในประวัติศาสตร์ช่องเคเบิลเกาหลี แซงสถิติเดิม วิมานวาดฝัน ของเจทีบีซี
เชิงวัฒนธรรม อย่างเช่น Begin Again และ Ssulzun
รายการวาไรตี รวมถึง Knowing Bros, Let's Eat Dinner Together, Traveler และอื่น ๆ
{|class="wikitable" style="text-align:center"
|-
! colspan="4"|กำหนดการออกอากาศของซีรีส์โทรทัศน์
|- style="border-bottom:solid 2px #EE313C;"
! เวลา
! โปรแกรม
! ชื่อพื้นเมือง
! เริ่มวันที่
|-
| วันจันทร์และอังคาร เวลา 23:00 น. (KST)
| เดอะวันแอนด์โอนลี
| 한 사람만
| 20 ธันวาคม ค.ศ. 2021
|-
| วันพุธและพฤหัสบดี เวลา 22:30 น. (KST)
| Artificial City
| 공작도시
| 8 ธันวาคม ค.ศ. 2021
|-
| วันเสาร์และอาทิตย์ เวลา 22:30 น. (KST)
| สโนว์ดรอป
| 설강화
| 18 ธันวาคม ค.ศ. 2021
|-
|}
===ความบันเทิง===
{|class=wikitable style=text-align:center
|-
! colspan=6| กำหนดการออกอากาศของรายการบันเทิง
|- style="border-bottom:solid 2px #EE313C;"
! เวลา || โปรแกรม || ชื่อพื้นเมือง || เริ่มวันที่
|-
| วันจันทร์ เวลา 22:30 น. (KST)
| Long Live Independence
| 독립만세
| 22 กุมภาพันธ์ ค.ศ. 2021
|-
| วันจันทร์ เวลา 23:00 น. (KST)
| Veteran
| 위대한 배태랑
| 1 มิถุนายน ค.ศ. 2020
|-
| วันอังคาร เวลา 23:00 น. (KST)
| Knowing Bros
| 아는 형님
| 
|-
| วันพุธ เวลา 23:00 น. (KST)
| There Is No House for Us in Seoul
| 서울엔 우리집이 없다
| 
|-
| วันศุกร์ เวลา 18:30 น. (KST)
| Movieroom
| 방구석1열
| 
|-
| วันศุกร์ เวลา 21:00 น. (KST)
| Delivery Song - Mysterious Record Shop
| 배달가요-신비한 레코드샵
| 
|-
| วันเสาร์ เวลา 19:40 น. (KST)
| Normal Family
| 가장 보통의 가족
| 
|-
| วันอาทิตย์ เวลา 19:40 น. (KST)
| Combine to Shoot
| 뭉쳐야 쏜다
| 
|-
| วันอาทิตย์ เวลา 22:00 น. (KST)
| Don't be the First One!
| 1호가 될 순 없어
| 
|-
| วันอาทิตย์ เวลา 23:00 น. (KST)
| The Gentleman's League
| 뭉쳐야 찬다
| 
|}
==เรตติงผู้ชม==
ตารางด้านล่างแสดงรายการละครโทรทัศน์ 10 อันดับแรกที่มีเรตติงส่วนแบ่งผู้ชมเฉลี่ยสูงสุด (ทั่วประเทศ)
== อ้างอิง ==
== แหล่งข้อมูลอื่น ==
สถานีโทรทัศน์ในประเทศเกาหลีใต้
EPUB

EPUB เป็นรูปแบบไฟล์หนังสืออิเล็กทรอนิกส์ที่ใช้นามสกุลไฟล์ ".epub" ชื่อสั้นมาจาก electronic publication ซึ่งแปลว่าสิ่งพิมพ์อิเล็กทรอนิกส์และในบางครั้งจะเขียนในรูป ePub EPUB สนับสนุนบนอีรีดเดอร์จำนวนมาก และมีซอฟต์แวร์ทำงานด้วยกันได้บนสมาร์ทโฟน แท็บเล็ต และคอมพิวเตอร์ส่วนใหญ่ EPUB เป็นมาตรฐานทางเทคนิคตามที่เผยแพร่โดย International Digital Publishing Forum (IDPF) ซึ่งเริ่มเป็นมาตรฐานในเดือนกันยายน 2007 แทนที่มาตรฐาน Open eBook ที่เก่ากว่า
รูปแบบ EPUB เป็นไฟล์เก็บถาวรที่ประกอบด้วยไฟล์ XHTML ที่มีเนื้อหาพร้อมด้วยรูปภาพและไฟล์สนับสนุนอื่นๆ EPUB รองรับโดยเครื่องอ่านฮาร์ดแวร์เกือบทั้งหมด ยกเว้นคินเดิล
== อ้างอิง ==
== แห่ลงข้อมูลอื่น ==
ISO/IEC TS 30135-1:2014 - EPUB3 — Part 1: EPUB3 Overview
IDPF EPUB Validator  (Github-repository)
รูปแบบไฟล์คอมพิวเตอร์
หนังสืออิเล็กทรอนิกส์
รูปแบบโอเพน
พระราชาธิบดีวิตโตรีโอ เอมานูเอเล

พระราชาธิบดีวิตโตรีโอ เอมานูเอเล (King Victor Emmanuel; Re Vittorio Emanuele) อาจหมายถึง
พระเจ้าวิตโตรีโอ เอมานูเอเลที่ 1 แห่งซาร์ดิเนีย (ค.ศ. 1759–ค.ศ. 1824)
พระเจ้าวิตโตรีโอ เอมานูเอเลที่ 2 แห่งอิตาลี (ค.ศ. 1820–ค.ศ. 1878)
พระเจ้าวิตโตรีโอ เอมานูเอเลที่ 3 แห่งอิตาลี (ค.ศ. 1869–ค.ศ. 1947)
== ดูเพิ่ม ==
วิกเตอร์ เอ็มมานูเอล
ว
โซกูชิมบุตสึ

โซกูชิมบุตสึ (即身仏) เป็นประเภทหนึ่งของมัมมี่นักบวชในศาสนาพุทธ คำนี้ยังหมายถึงการปฏิบัติของพระสงฆ์ผู้บำเพ็ญพรตจนมรณภาพและร่างกลายเป็นมัมมี่ สามารถพบเห็นในประเทศที่นับถือศาสนาพุทธ
เชื่อว่ามีพระหลายร้อยรูปพยายามปฏิบัติ แต่มีเพียงมัมมี่ 24 ร่างที่มีการค้นพบ มีการเสนอว่าพระคูไก ผู้ก่อตั้งนิกายชิงงนที่ปฏิบัติโซกูชิมบุตสึนำวิธีมาจากราชวงศ์ถังในจีน อันเป็นส่วนหนึ่งของการฝึกตันตระ
== ที่มา ==
มีการค้นพบมัมมี่อายุ 550 ปีของพระสังฆะ แตนจินทางตอนเหนือของภูมิภาคหิมาลัยในอินเดียใน ค.ศ. 1975 เชื่อว่าพระรูปนี้เป็นผู้บำเพ็ญซกเซน และมีการค้นพบมัมมี่คล้ายกันในทิเบตและเอเชียตะวันออก การคงสภาพมานานกว่าห้าศตวรรษของมัมมี่นี้อาจมาจากพื้นที่แห้งแล้งและสภาพอากาศที่หนาวเย็น
พอล วิลเลียมส์ นักวิชาการศาสนาพุทธบรรยายว่าโซกูชิมบุตสึที่ปฏิบัติในศาสนาชูเง็นโดน่าจะรับมาจากพระคูไก ผู้ก่อตั้งนิกายชิงงนที่มรณภาพจากการอดอาหารขณะทำสมาธิและสวดมนต์ การทำตนเองเป็นมัมมี่นี้มีบันทึกในจีนโดยเกี่ยวข้องกับนิกายเซน การบำเพ็ญพรตอื่นรวมถึงการเผาตนเองดังที่เคยมีการปฏิบัติที่วัดฝ่าหยู่ใน ค.ศ. 396
== ในญี่ปุ่น ==
ศาสนาชูเง็นโดเป็นการผสานความเชื่อแบบนิกายวัชรยาน ศาสนาชินโต และลัทธิเต๋า ถือกำเนิดในคริสต์ศตวรรษที่ 7 เน้นย้ำการบำเพ็ญพรต หนึ่งในการบำเพ็ญพรตของศาสนานี้คือโซกูชิมบุตสึซึ่งปฏิบัติในป่าเขาเพื่อบรรลุพุทธภาวะ ศาสนาชูเง็นโดถือว่าภูเขาสามลูกแห่งเดวะเป็นสถานที่ศักดิ์สิทธิ์สำหรับการบำเพ็ญนี้ ซึ่งความเชื่อนี้ยังตกทอดมาถึงปัจจุบัน
ในญี่ปุ่นสมัยกลาง การปฏิบัตินี้พัฒนาเป็นกระบวนการที่พระจะใช้เวลาสำเร็จใน 3,000 วัน พระจะฉันโมกูจิกิ (แปลตรงตัวว่า "กินต้นไม้") ละเว้นจากการฉันธัญพืช ดำรงชีพด้วยใบสน ยางสนและเมล็ดสนในป่าเพื่อกำจัดไขมันทั้งหมดในร่างกาย ก่อนจะลดปริมาณอาหารและน้ำจนอวัยวะหดลง ท้ายที่สุดพระจะมรณภาพในขณะทำสมาธิและสวดมนต์ โดยร่างกลายสภาพเป็นมัมมี่ที่ไม่เสื่อมสลาย มัมมี่เหล่านี้ได้รับการเคารพบูชาโดยพุทธศาสนิกชน
การทำตนเองเป็นมัมมี่ปฏิบัติส่วนใหญ่ในแถบยามางาตะ ตอนเหนือของญี่ปุ่นช่วงคริสต์ศตวรรษที่ 11–19 โดยพระนิกายชิงงน อันเป็นวัชรยานสายหนึ่ง ผู้ปฏิบัติไม่ได้มองว่าโซกูชิมบุตสึเป็นการฆ่าตัวตาย แต่มองเป็นการบรรลุธรรมรูปแบบหนึ่ง
จักรพรรดิเมจิสั่งห้ามโซกูชิมบุตสึใน ค.ศ. 1879 และการช่วยฆ่าตัวตายรวมถึงการฆ่าตัวตายในศาสนาถือเป็นสิ่งผิดกฎหมายในปัจจุบัน
== อ้างอิง ==
มัมมี
วัชรยาน
การฆ่าตัวตาย
สตรีในประเทศอาร์มีเนีย

สตรีในประเทศอาร์มีเนียมีสิทธิเท่าเทียมกัน รวมทั้งสิทธิในการออกเสียงลงคะแนน นับตั้งแต่การก่อตั้งสาธารณรัฐอาร์มีเนียที่หนึ่ง เมื่อวันที่ 21 และ 23 มิถุนายน ค.ศ. 1919 การเลือกตั้งรัฐสภาโดยตรงครั้งแรกจัดขึ้นในอาร์มีเนียภายใต้คะแนนเสียงที่เป็นสากล - ทุกคนที่อายุเกิน 20 ปีมีสิทธิในการออกเสียงลงคะแนนโดยไม่คำนึงถึงเพศ, เชื้อชาติ หรือความเชื่อทางศาสนา สภานิติบัญญติ 80 ที่นั่ง ที่ได้รับมอบหมายวางรากฐานสำหรับรัฐอาร์มีเนีย ประกอบด้วยผู้แทนสตรี 3 คน ได้แก่ แคทารีน ซาเลียน-มานูเคียน, เพอร์ชูฮี พาร์ทิซแพเนียน-บาร์เซกาน และวาร์วารา ซาฮาเคียน
รัฐธรรมนูญของสาธารณรัฐอาร์มีเนียปัจจุบันได้รับการรับรองใน ค.ศ. 1991 และรับรองความเท่าเทียมกันทางเพศอย่างเป็นทางการ สิ่งนี้ทำให้ผู้หญิงมีส่วนร่วมอย่างแข็งขันในทุกด้านของการดำรงชีวิตอาร์มีเนีย ผู้หญิงอาร์เมเนียมีความโดดเด่นในด้านความบันเทิง, การเมือง รวมถึงด้านอื่น ๆ
== งานและธุรกิจ ==
จากการสำรวจธุรกิจระหว่างประเทศของแกรนต์ธอร์นตันอินเตอร์เนชันแนลใน ค.ศ. 2011 พบว่า 29 เปอร์เซ็นต์ของตำแหน่งผู้บริหารระดับสูงในประเทศอาร์มีเนียถูกครอบครองโดยผู้หญิงใน ค.ศ. 2010 อย่างไรก็ตาม ตัวเลขนี้ลดลงเหลือ 23 เปอร์เซ็นต์ใน ค.ศ. 2011 จากรายงานของสหประชาชาติ มีนายกเทศมนตรีหญิงและผู้นำชุมชน 24 คนในประเทศอาร์มีเนียใน ค.ศ. 2011 ส่วนผู้หญิงอีก 50 คนดำรงตำแหน่งผู้บริหารระดับล่าง
== ดูเพิ่ม ==
ชาวอาร์มีเนีย (กลุ่มชาติพันธุ์)
== อ้างอิง ==
== อ่านเพิ่ม ==
== แหล่งข้อมูลอื่น ==
Zohrab Center Book of the Week: The Other Voice: Armenian Women's Poetry Through the Ages. Retrieved 22 May 2014.
Women’s Resource Center Armenia
Armenia: Women Suffer in Silence . Amnesty.org. 13 November 2008. Retrieved 18 June 2013.
Women's Organisations Armenia 
 
อาร์มีเนีย
เดเฮเชย์ฆ (เทศมณฑลแอร์ซูอีเย)

เดเฮเชย์ฆ (ده شيخ) เป็นหมู่บ้านในตำบลแอร์ซูอีเย อำเภอกลาง เทศมณฑลแอร์ซูอีเย จังหวัดเคร์มอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 213 คนใน 55 ครัวเรือน
== อ้างอิง ==
เดเฮเชย์ฆ
วัดถ้ำเขาขุนกระทิง

วัดถ้ำเขาขุนกระทิง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลขุนกระทิง อำเภอเมืองชุมพร จังหวัดชุมพร ที่ดินตั้งวัดมีเนื้อที่ 12 ไร่ 3 งาน 9 ตารางวา
วัดถ้ำเขาขุนกระทิงตั้งวัดเมื่อ พ.ศ. 2460 ไม่ปรากฏนามผู้สร้างและผู้บริจาคที่ดิน ภายในบริเวณวัดมีพระพุทธรูปปางไสยาสน์ศิลปะสุโขทัยบ้างว่าศิลปะอยุธยา ประดิษฐานภายในถ้ำ วัดได้รับการปฏิสังขรณ์เมื่อ พ.ศ. 2503 โดยการนำของพระกุศล ทนฺตจิตโต ได้ชักชวนราษฎรที่มีจิตศรัทธาร่วมกันบริจาคทรัพย์เพื่อบูรณปฏิสังขรณ์เสนาสนะ วัดได้รับพระราชทานวิสุงคามสีมาเมื่อวันที่ 2 เมษายน พ.ศ. 2530
อาคารเสนาสนะที่สำคัญ ได้แก่ อุโบสถ สร้างเมื่อ พ.ศ. 2547 เป็นอาคารคอนกรีตเสริมเหล็ก วิหารเป็นอาคารคอนกรีตเสริมเหล็ก สร้างเมื่อ พ.ศ. 2521 ศาลาการเปรียญ สร้างเมื่อ พ.ศ. 2528 เป็นอาคารคอนกรีตเสริมเหล็กทรงไทย กุฏิสงฆ์ จำนวน 10 หลัง  ศาลาอเนกประสงค์ สร้างเมื่อ พ.ศ. 2515 เป็นอาคารคอนกรีตเสริมเหล็ก ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก สร้างเมื่อ พ.ศ. 2545
ภายในถ้ำ ที่เรียกว่า ถ้ำพระ นอกจากมีพระพุทธไสยาสน์ยาว 4.60 เมตร ยังมีพระพุทธรูปปูนปั้น ปางมารวิชัย อีก 13 องค์ เป็นพระพุทธรูปสมัยหลังลงมา และมีรอยพระพุทธบาท เป็นแผ่นหินปูนขนาด 13.2x8.30 เมตร หนา 80 เซนติเมตร ประดิษฐานอยู่บนแท่นหินห่างจาก ปากถ้ำ ประมาณ 15 เมตร รอยพระพุทธบาทสลักนูนต่ำ ด้านนอกเป็นขอบพระบาท ตรงกลางฝ่าพระบาทเป็นรูปธรรมจักรมีกงล้อ 7 กงล้อ ล้อมรอบด้วยช่องสี่เหลี่ยมขนาดเล็ก 42 ช่อง ส่วนบนเป็นรอยนิ้วพระบาท 5 นิ้ว รวมถึงมีภาพเขียนสีสมัยก่อนประวัติศาสตร์ อยู่บริเวณแนวเพิงผาหินก่อนขึ้นถ้ำพระ ภาพเขียนสีเป็นภาพลายเส้นบนผนังหิน เขียนด้วยสีแดง มีลายเส้นตรง เส้นหยักและวงกลม ส่วนใหญ่ของภาพลายเส้นเขียนต่อกันหรือเป็นส่วนของภาพเดียวกัน
==อ้างอิง==
ถ้ำเขาขุนกระทิง
โบราณสถานในจังหวัดชุมพร
วัดโกศาวาส

วัดโกศาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกะเปา อำเภอคีรีรัฐนิคม จังหวัดสุราษฎร์ธานี เจ้าอาวาสรูปปัจจุบัน คือ พระอธิการ
สัญญา ภทุทโร
วัดโกศาวาส เดิมชื่อว่า วัดกะเปา ตั้งวัดเมื่อ พ.ศ. 2164 เหตุที่ชื่อว่าวัดกะเปาต้องย้อนกลับไปเมื่อสมัยศึกถลาง ทัพไทยแตกพ่ายแก่ทัพพม่า จึงหนีสงครามมาทางด้านทิศตะวันออกและพักอาศัยกันอยู่ที่บ้านทุ่งสะท้อน ภายหลังสร้างหมู่บ้าน โดยชาวบ้านมีอาชีพหาปลาโดยใช้เครื่องมือจับปลาที่เรียกว่า กะเปา ต่อมาคณะสงฆ์ในพระบาทสมเด็จพระมงกุฎเกล้าเจ้าอยู่หัว ได้ตรวจสอบพบว่าวัดกะเปาตั้งอยู่ติดกับคลองพุมดวงและใกล้คลองกะเปา แต่เป็นพื้นที่สูงน้ำไม่ท่วม ชาวบ้านจึงเปลี่ยนชื่อวัดเป็น "วัดโกศาวาส" มีความหมายว่า "อารามที่อยู่ของท้าวโกษีย์"
วัดมีเกจิอาจารย์คือ พระครูวิรัชพิริยาทร (รัตน์ วิริยนนฺโท) มีความเชี่ยวชาญด้านคาถาอาคมเป็นเลิศ
==รายนามเจ้าอาวาส==
พระเกตุ
พระม่วง
พระเกลาพระต้วม
พระลั่น
พระพรหม
พระครูวิรัชพิริยาทร (รัตน์ วิริยนนฺโท)
พระอธิการสัญญา ภทุทโร
==อ้างอิง==
โกศาวาส
วัดคลองท่อมใต้

วัดคลองท่อมใต้ หรือ วัดคลองท่อม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองท่อมใต้ อำเภอคลองท่อม จังหวัดกระบี่ มีเนื้อที่ประมาณ 27 ไร่ 3 งาน 67 ตารางวา มีที่ธรณีสงฆ์ 1 แปลง เนื้อที่ 54 ไร่ 2 งาน 13 ตารางวา
วัดคลองท่อมใต้ตั้งวัดเมื่อ พ.ศ. 2451 โดยมีพ่อท่านจันทร์ ร่วมกับข้าราชการ พ่อค้าและประชาชนในการริเริ่มสร้างที่พำนักสงฆ์ขึ้น โดยเริ่มจากการสร้างศาลาการเปรียญและกุฏิ แล้วเรียกขานที่สำนักสงฆ์คลองท่อมว่า "วัดคลองท่อม" โดยเมื่อ พ.ศ. 2498 เริ่มมีภิกษุมาจำพรรษามากขึ้น จึงชักชวนข้าราชการ พ่อค้า ประชาชนร่วมกันสร้างเสนาสนะสงฆ์ และร่วมกันบูรณปฏิสังขรณ์ศาลาการเปรียญใหม่ วัดได้ทำการขุดบ่อน้ำเมื่อ พ.ศ. 2499 จากนั้นก่อสร้างเสนาสนะสงฆ์ ก่อสร้างโรงครัวขึ้น และดำเนินการก่อสร้างเป็นลำดับ มาจนถึงปัจจุบัน วัดได้รับพระราชทานวิสุงคามสีมาเมื่อวันที่ 10 กรกฎาคม พ.ศ. 2504
อาคารและเสนาสนะที่สำคัญ ได้แก่ อุโบสถกว้าง 8 เมตร ยาว 12 เมตร เป็นอาคารคอนกรีต เสริมเหล็ก ก่ออิฐถือปูน เครื่องบนเป็นไม้เนื้อแข็งมุงกระเบื้องและได้ผูกพัทธสีมาเมื่อวันที่ 1 มีนาคม พ.ศ. 2523 แต่ภายหลังอุโบสถหลังนี้ได้ถูกรื้อถอน แล้วสร้างอุโบสถหลังใหม่ทดแทน โดยเริ่มก่อสร้างตั้งแต่วันที่ 1 มีนาคม พ.ศ. 2555 ศาลาการเปรียญสร้างเมื่อ พ.ศ. 2511 ลักษณะเป็นอาคารทรงไทยประยุกต์กว้าง 40 เมตร ยาว 80 เมตร มณฑปเป็นที่ประดิษฐาน พระสำเภาก๋ง (จู้เฉ่ง) หลวงปู่ทวดและหลวงพ่อท่านคล้าย กุฏิไม้มีใต้ถุนจำนวน 3 หลัง กุฏิแบบก่ออิฐถือปูนจำนวน 7 หลัง กุฏิรับรองพระอาคันตุกะจำนวน 1 หลัง และหอระฆัง สร้างเมื่อ พ.ศ. 2515 ภายในวัดยังมี พิพิธภัณฑสถานวัดคลองท่อม หรือ พิพิธภัณฑสถานพระครูอาทรสังวรกิจ ที่เก็บรักษาวัตถุโบราณจำนวนมากซึ่งถูกค้นพบบริเวณที่เรียกกันว่า ควนลูกปัด อันเป็นเนินดินหลังวัด มีการค้นพบลูกปัด เครื่องประดับชิ้นเล็ก ๆ ของมนุษย์สมัยเมื่อ 5,000 ปีเศษมาแล้ว
วัดมีปูชนียวัตถุ คือ พระสำเภาก๋งหรือหลวงพ่อจู้เฉ่ง เป็นพระพุทธรูปทำด้วยไม้ สูง 130 เซนติเมตร เป็นศิลปะญี่ปุ่น ว่ากันว่ามีชาวเรือพบลอยน้ำอยู่กลางทะเล ภายหลังได้นำมาถวายวัดคลองท่อม
== อ้างอิง ==
คลองท่อมใต้
เหตุเพลิงไหม้อาคารในโอซากะ พ.ศ. 2564

เกิดเหตุเพลิงไหม้ขึ้นในวันที่ 17 ธันวาคม บนชั้นที่ 4 ของตึกแถว 8 ชั้นซึ่งเป็นคลินิกจิตเวชในเขตคิตะของจังหวัดโอซากะ ส่งผลให้มีผู้เสียชีวิตทั้งสิ้น 25 คน (รวมผู้ก่อการ) ปัจจุบันยังไม่สามารถระบุเหตุจูงใจหรือความสัมพันธ์ของเขาที่มีกับคลินิกดังกล่าวหลังการเสียชีวิตของผู้ก่อการ
== เหตุการณ์ ==
เวลาประมาณ 10:20 น. ของวันที่ 17 ธันวาคม พ.ศ. 2564 กรมดับเพลิงและกรมตำรวจจังหวัดโอซากะได้รับแจ้งเหตุเพลิงไหม้ตึกแถวบนชั้นที่ 4 ของ "ตึกโดจิมะคิตะ"  ซึ่งบนชั้นดังกล่าวเป็นคลินิกเวชศาสตร์กายจิตและจิตเวชศาสตร์ ในระแวกนั้นเป็นย่านตัวเมืองที่รายล้อมไปด้วยร้านอาหารและตึกสำนักงาน เพลิงไหม้กินพื้นที่บนชั้นที่ผู้ก่อการวางเพลิงไป 25 ตารางเมตร กรมดับเพลิงพร้อมรถดับเพลิง 76 คัน หลังจากเพลิงไหม้ลุกขึ้นได้ราว 30 นาที เจ้าหน้าที่สามารถดับเพลิงได้ จากเหตุการณ์ดังกล่าวทำให้มีผู้บาดเจ็บ 28 คน โดย 27 คนมีภาวะหัวใจหยุดเต้นจึงถูกนำตัวส่งโรงพยาบาลต่อไป เสียชีวิตในวันดังกล่าว 24 คน แบ่งออกเป็นชาย 14 คน และหญิง 10 คน โรงพยาบาลจังหวัดโอซากะไซเซไกนากัตสึ ซึ่งเป็นโรงพยาบาลที่รับผู้บาดเจ็บจากเหตุการณ์ดังกล่าวเปิดเผยว่าผู้บาดเจ็บ 3 คนเสียชีวิตจากภาวะพิษคาร์บอนมอนอกไซด์ เจ้าหน้าที่ตำรวจให้น้ำหนักว่าเหตุเพลิงไหม้อาคารนี้เป็นการลอบวางเพลิง และผู้ก่อการอาจเลียนแบบเหตุลอบวางเพลิงเกียวโตแอนิเมชันเนื่องจากเขาได้ซื้อน้ำมันเบนซินก่อนที่จะลงมือก่อเหตุ
== ผู้ก่อการ ==
เจ้าหน้าที่สืบสวนกล่าวว่ากล้องวงจรปิดชี้ให้เห็นชายอายุประมาณ 61 ปี นำถุงกระดาษที่ด้านในมีของเหลวบรรจุ วางไว้ใกล้เครื่องทำความร้อนข้าง ๆ ประตูทางเข้าออกและเตะถุงกระดาษนั้นที่ตั้งอยู่ จากนั้นจึงจุดไฟของเหลวที่อยู่ในถุงกระดาษนั้น แต่ผู้ต้องสงสัยไม่ได้หนีออกมาจากตึกและถูกนำตัวส่งโรงพยาบาลโดยเจ้าหน้าที่ทางการแพทย์ ก่อนหน้าที่จะเกิดเหตุ 30 นาที ได้มีบ้านหลังหนึ่งในเขตนิชิโยโดงาวะซึ่งคาดการณ์ว่าน่าจะเป็นบ้านของผู้ต้องสงสัยกำลังวอดไหม้ เจ้าหน้าตำรวจกับสืบสวนถึงความสัมพันธ์ของเหตุเพลิงไหม้ทั้งสอง ภายหลังผู้ก่อการเสียชีวิตจากภาวะพิษคาร์บอนมอนอกไซต์ซึ่งทำให้สมองของเขาได้รับผลกระทบอย่างหนัก ส่งผลให้การสืบสวนเป็นไปได้ยากขึ้นเนื่องจากยังไม่สามารถระบุเหตุจูงใจจากเขาได้
ในปี 2011 ผู้ก่อการเคยต้องโทษจำคุก 4 ปี จากความผิดฐานพยายามฆ่าลูกชายคนโตของเขา ด้านทนายความของเขาระบุว่าเขาอาจกระทำความผิดโดยไม่มีสติสัมปชัญญะจากอาการเจ็บป่วยทางจิต
== การตอบสนอง ==
นายกรัฐมนตรีของญี่ปุ่น ฟูมิโอะ คิชิดะ ได้กล่าวแสดงความเสียใจต่อผู้สูญเสียจากเหตุการณ์ดังกล่าว
== ดูเพิ่ม ==
การลอบวางเพลิงเกียวโตแอนิเมชัน
== อ้างอิง ==
ประเทศญี่ปุ่นในปี พ.ศ. 2564
ฆาตกรรมหมู่ในประเทศญี่ปุ่น
การลอบวางเพลิงในประเทศญี่ปุ่น
โอซากะ
จักรพรรดิปีเตอร์

จักรพรรดิปีเตอร์ (Emperor Peter) อาจหมายถึง
จักรพรรดิปีเตอร์ที่ 1 แห่งรัสเซีย
จักรพรรดิปีเตอร์ที่ 2 แห่งรัสเซีย
จักรพรรดิปีเตอร์ที่ 3 แห่งรัสเซีย
จักรพรรดิแปเตอร์ที่ 1 แห่งบัลแกเรีย
จักรพรรดิแปเตอร์ที่ 2 แห่งบัลแกเรีย
จักรพรรดิแปเตอร์ที่ 3 แห่งบัลแกเรีย
จักรพรรดิแปเตอร์ที่ 4 แห่งบัลแกเรีย
จักรพรรดิเปดรูที่ 1 แห่งบราซิล
จักรพรรดิเปดรูที่ 2 แห่งบราซิล
จักรพรรดิปีเตอร์แห่งคอนสแตนติโนเปิล
== ดูเพิ่ม ==
ซาร์ปีเตอร์
ปีเตอร์แห่งเซอร์เบียและยูโกสลาเวีย
ป
วัดเมืองยะลา

วัดเมืองยะลา เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลสะเตง อำเภอเมืองยะลา จังหวัดยะลา ที่ดินที่ตั้งวัด มีเนื้อที่ 55 ไร่ 51 งาน 12 ตารางวา
พ.ศ. 2495 รัฐบาลในสมัยนั้นได้อนุมัติที่ดินราชพัสดุ จำนวนเนื้อที่ 55 ไร่ 50 วา 1 ศอก เพื่อสร้างวัด จนเมื่อวันที่ 10 พฤษภาคม พ.ศ. 2502 ได้เริ่มถางป่า ปรับพื้นที่เพื่อก่อตั้งวัด ต่อมา พ.ศ. 2505 ได้สร้างพระมหากัจจายนเถระองค์ใหญ่ขึ้น และได้ยกฐานะเป็นวัดเมืองยะลาเมื่อวันที่ 29 พฤษภาคม พ.ศ. 2506 ได้รับพระราชทานวิสุงคามสีมาเมื่อวันที่ 12 มีนาคม พ.ศ. 2508 โดยพระธรรมสิทธิมงคล หรือ พ่อท่านฉิ้น โชติโก ได้รับแต่งตั้งให้เป็นเจ้าอาวาส  ท่านได้พัฒนาวัดเมืองยะลาเรื่อยมาจวบจนกระทั่งมรณภาพ ต่อมาเมื่อวันที่ 29 พฤษภาคม พ.ศ. 2555 ได้รับพระกรุณาโปรดเกล้าฯ ตั้งวัดเป็นพระอารามหลวงชั้นตรีชนิดสามัญ
พ่อท่านฉิ้น โชติโก เป็นเกจิอาจารย์ เป็นลูกศิษย์คนสุดท้ายของ พระครูวิสัยโสภณ หรือพระอาจารย์ทิม วัดช้างให้ พ่อท่านฉิ้น โชติโก ได้สร้างหลวงพ่อทวดวัดเมืองยะลา มีประสบการณ์เลื่องลือไปทั่วเช่นเดียวกับหลวงพ่อทวดวัดช้างให้
ปูชนียวัตถุที่สำคัญ ได้แก่ พระมหากิจจายนะ พระพุทธชังมงคล และพระพุทธสิริมงคลบพิตร กิติสุขยะลารามสถิตทักษิณาภิบาล
==อ้างอิง==
เมืองยะลา
เมืองยะลา
พระราชินีแมรี

พระราชินีแมรี (Queen Mary) อาจหมายถึง
== สมเด็จพระราชินีนาถ ==
สมเด็จพระราชินีนาถแมรีที่ 1 แห่งอังกฤษ
สมเด็จพระราชินีนาถแมรีที่ 2 แห่งอังกฤษ
สมเด็จพระราชินีนาถแมรีที่ 1 แห่งสกอตแลนด์
สมเด็จพระราชินีนาถมารีอาที่ 1 แห่งโปรตุเกส
สมเด็จพระราชินีนาถมารีอาที่ 2 แห่งโปรตุเกส
สมเด็จพระราชินีนาถแมรีที่ 1 แห่งฮังการี
== สมเด็จพระราชินี ==
มาริอาแห่งอารากอน สมเด็จพระราชินีแห่งโปรตุเกส
แมรี ทิวดอร์ สมเด็จพระราชินีแห่งฝรั่งเศส
แมรีแห่งออสเตรีย สมเด็จพระราชินีแห่งฮังการีและโบฮีเมีย
มารีแห่งกีซ
อ็องเรียต มารีแห่งฝรั่งเศส
แมรีแห่งโมดีนา
มาเรีย ลุยซา แห่งซาวอย
มารี อ็องตัวแน็ต
มารี โซฟีแห่งเฮสส์-คาสเซิล สมเด็จพระราชินีแห่งเดนมาร์ก
มารี-เตแรซแห่งฝรั่งเศส
มาเรียแห่งเท็ค
สมเด็จพระราชินีมารีแห่งโรมาเนีย
สมเด็จพระราชินีมาเรียแห่งยูโกสลาเวีย
== ดูเพิ่ม ==
พระราชินีเอลิซาเบธ
พระราชินีวิกตอเรีย
พระราชินีมาเรีย เทเรซา
ม